ऑनलाइन कार्यप्रणाली की परेशानी बताई
बीकानेर | भारतीयराष्ट्रीय परिवहन फेडरेशन इंटक का एक शिष्टमंडल गुरुवार को संगठन के हेमंत किराड़ू के नेतृत्व में बीकानेर प्रादेशिक परिवहन अधिकारी राजेश शर्मा से मिला। शिष्टमंडल में शामिल एडवोकेट कमल शर्मा, मदन पंवार, विकास श्रीमाली, जाकिर पड़िहार, याकूब, एडवोकेट गोपाल पुरोहित आदि ने चालक के विभिन्न लर्निंग स्थायी लाइसेंस के लिए मांग पत्र के लिए शुरू की गई ऑनलाइन कार्य प्रणाली के कारण हो रही समस्याओं से अवगत करवाया। उन्होंने कहा कि इस कार्य में ई-मित्र सहित विभिन्न जगहों पर लोगों से चार से पांच सौ रुपए तक टैक्स के अलावा वसूल किए जा रहे हैं जिससे आमजन को राहत की बजाय परेशानी का सामना ज्यादा करना पड़ रहा है। शीघ्र ही इस कार्य में सुधार नहीं होने पर शिष्टमंडल ने ज्ञापन में आंदोलन की चेतावनी भी दी है।
hin_Deva hin_Deva